hotchpotch/miracl-hf-unified huggingface dataset:
देस परदेस (1978 फ़िल्म)
देस परदेस(अंग्रेजी: Home and Foreign Land) 1978 में देव आनंद द्वारा निर्मित व निर्देशित हिन्दी फिल्म है| इस पारिवारिक कथा के मुख्य पात्र देव आनंद व टीना मुनीम ने निभाए है| टीना मुनीम की यह पहली फिल्म है| इनके सहायक कलाकार है अजीत, प्राण, अमज़द खान, श्रीराम लागू, टॉम एल्टर, बिन्दू, प्रेम चोपड़ा, ए के हंगल, सुजीत कुमार, महमूद व पेंटल और संगीतकार राजेश रोशन है|
इस कथा में कुछ समकालीन लोगों में विदेश जाए धन कमाने की इच्छा और दलालों द्वारा भोले लोगों का छल से वहाँ लिए जाए सताना दिखाया गया है|
समीर साहनी (प्राण) नामक किसान अपने पिता (गजानन जागीरदार), माँ, पत्नी रमा (इन्द्रानी मुखर्जी), कन्या व छोटे भाई वीर (देव आनंद) के साथ रहता है| समीर को इंग्लैण्ड में काम करने का प्रस्ताव आता है जिसे अपनाए वह चला जाता है| कुछ समय बाद वह सभी को वहीँ लिए जाना चाहता है| समीर पत्र द्वारा अपने परिवार से सम्पर्क रखता है| कुछ वर्ष बाद अचानक उसका पत्र आना बंद होता है| उसका परिवार चिंतित हुए वीर को उसका पता लगाने इंग्लैण्ड भेजता है| वहां जाए वह कई हज़ारों भारतीय बदतर जिंदगी जीना देखता है, जैसे उनका नकली पासपोर्ट, कम वेतन पर काम करना, उसका आधा हिस्सा वहां के दलालों को देना जो उन्हें धोखे से वहां लाए है, निर्वासन का भय इत्यादि| उसे अपने भाई का पता नहीं चलता और बईमानी व हत्याओं का जंजाल पाता है| अपने भाई का पता लगाने में कहाँ तक सफल होता है, आगे की कहानी में दिखाया गया है|
जापानी युद्धोत्तर आर्थिक चमत्कार
जापानी युद्धोत्तर आर्थिक चमत्कार (जापानी: 高度経済成長 उच्चारण: कोदो केइज़ाइ सीचो) द्वितीय विश्व युद्ध में लगभग पूरी तरह विनष्ट हो चुके जापान के चमत्कारिक आर्थिक उत्थान को कहा जाता है। इस चमत्कारिक उत्थान का कुछ योगदान संयुक्त राज्य अमेरिका द्वारा किए गए निवेश और कुछ योगदान जापानी सरकार के आर्थिक हस्तक्षेप का था। "चमत्कारिक आर्थिक" वर्षों के दौरान जापानी अर्थव्यवस्था की प्रभेदिक विशेषताएँ निम्नलिखित थीं: विनिर्माणकर्ताओं, आपूर्तीकर्ताओं, वितरकों और बैंकों का केइरेत्सू नामक समूहों में सहयोग, शक्तिशाली उद्यम संघ और शुन्तो; सरकारी नौकरशाहों के साथ मधुर सम्बन्ध और बड़े निगमों और अत्यधिक संघीकृत कारखानों में आजीवन रोज़गार की गारण्टी (शूशिन कोयो)। १९८३ के बाद से जापानी कम्पनियों ने इनमें से कुछ प्रतिमान का परित्याग कर दिया है ताकि लाभ और कार्यक्षमता बढ़ाई जा सके।
हिन्दी तारामंडल
हिन्दी या इन्डस (अंग्रेज़ी: Indus) खगोलीय गोले के दक्षिणी भाग में स्थित एक तारामंडल है।
हिन्दी तारामंडल का सब से रोशन तारा अल्फ़ा इंडी (α Indi) है जिसकी रोशनी (सापेक्ष कान्तिमान) 3.11 मैग्नीट्यूड है। इस तारामंडल का एक और तारा ऍप्सिलॉन इंडी (ε Indi) है जो पृथ्वी से 11.82 प्रकाश वर्ष दूर है और जिसमें भूरे बौनों का एक जोड़ा है।
कुल मिलकर इस तारामंडल में बायर नामांकन वाले 16 तारे हैं, जिनमें से 3 मुख्य हैं और 2 के इर्द-गिर्द ग़ैर-सौरीय ग्रह परिक्रमा करते पाए गए हैं।
रेयान
रेयान, पुनर्जीवित सेलूलोज़ से निर्मित एक तंतु (फाइबर) है। क्योंकि इसका उत्पादन प्राकृतिक रूप से मिलनेवाले बहुलकों से किया जाता है, इसलिए वास्तव में यह न तो पूरी तरह से एक कृत्रिम तंतु है और न ही एक प्राकृतिक तंतु है; यह एक अर्द्ध कृत्रिम तंतु है। कपड़ा उद्योग में रेयान को विस्कोस रेयान या कृत्रिम रेशम (आर्ट सिल्क) के नाम से जाना जाता है। उच्च आलोक गुणवत्ता के कारण यह तंतु आमतौर पर काफी चमकदार होता है।
राकेश]]
विस्कोस
विस्कोस, एक श्यान कार्बनिक तरल है, जिसका प्रयोग रेयान और सेलोफेन आदि को बनाने में किया जाता है। विस्कोस को अक्सर रेयान का पर्याय माना जाता है जो, एक मुलायम तंतु है और सामान्यतः कमीजें, शॉर्ट्स, कोट, जैकेट, जैसे बाहरी वस्त्र बनाने में प्रयुक्त होता है।
सबसे पहले लकड़ी की घुलनशील लुगदी को कास्टिक सोडा में घोला जाता है और, एक निर्धारित समय के बाद इसे पुन: मथ कर पकने (लम्बे समय के लिए यूँ ही छोड़ देना) के लिए छोड़ दिया जाता है। पकाने की प्रक्रिया से विस्कोस की श्यानता बढ़ती है। इसे जितना अधिक पकाया जायेगा उतना ही इसकी श्यानता में भी वृद्धि होगी। इसके बाद पकी हुई लुगदी का उपचार कार्बन डाइसल्फ़ाइड के साथ किया जाता है जिसके फलस्वरूप, पीले रंग का सेलूलोज़ ज़ैंथेट (cellulose xanthate) बनता है। इसे फिर से एक कम सान्द्रता वाले कास्टिक सोडा विलयन में घोला जाता है। यह विस्कोस निर्माण का प्रारंभिक चरण है। इस प्रक्रिया के दौरान धागे में चमक लाने के लिए क्षारीय सेलूलोज़ में एसीटेट डोप मिलाई जाती है।
वीर नारायण सिंह
वीर नारायण सिंह (१७९५ - १८५७) छत्तीसगढ़ राज्य के प्रथम स्वतंत्रता संग्राम सेनानी, एक सच्चे देशभक्त व गरीबों के मसीहा थे। १८५७ के प्रथम स्वतन्त्रता संग्राम के समय उन्होने जेल से भागकर अंग्रेजों से लोहा लिया था जिसमें वे गिरफ्तार कर लिए गए थे। १० दिसम्बर १८५७ को उन्हें रायपुर के "जय स्तम्भ चौक" पर फाँसी दे दी गयी।
त्रिशंकु तारामंडल
त्रिशंकु या क्रक्स (अंग्रेज़ी: Crux) तारामंडल अंतर्राष्ट्रीय खगोलीय संघ द्वारा जारी की गई ८८ तारामंडलों की सूची का सब से छोटा तारामंडल है। अंग्रेज़ी में इसे कभी-कभी "सदर्न क्रॉस" (Southern cross, दक्षिणी काँटा) के नाम से भी जाना जाता है। यह भारत में सर्दियों और बसंत के मौसम में गुजरात से दक्षिणी क्षेत्रों में देखा जा सकता है, लेकिन उत्तर भारत से नहीं। पृथ्वी के दक्षिणी गोलार्ध (हेमिसफ़ेयर) से यह किसी भी मौसम में देखा जा सकता है।
त्रिशंकु तारामंडल में पाँच मुख्य तारे हैं, हालांकि वैसे इसमें 19 तारों को बायर नाम दिए जा चुके हैं। इनमें से एक के इर्द-गिर्द ग़ैर-सौरीय ग्रह परिक्रमा करते हुए पाए गए हैं। इस तारामंडल के मुख्य पाँच तारे इस प्रकार हैं -
बहु तारा
खगोलशास्त्र में बहु तारा दो से अधिक तारों का ऐसा गुट होता है जो पृथ्वी से दूरबीन के ज़रिये देखे जाने पर एक-दूसरे के समीप नज़र आते हैं। ऐसा दो कारणों से हो सकता है -
ज़्यादातर बहु तारा मंडलों में तीन तारे होते हैं। चार, पाँच, छह और उस से ज़्यादा तारों वाले मंडल भी होते हैं लेकिन कम ही मिलते हैं।
अंग्रेज़ी में "बहु तारे" को "मल्टिपल स्टार" (multiple star) कहा जाता है।
त्रिशंकु शिर तारा
त्रिशंकु शिर, जिसका बायर नाम "बेटा क्रूसिस" (β Crucis या β Cru) है, त्रिशंकु तारामंडल का दूसरा सब से रोशन तारा है। यह पृथ्वी से दिखने वाले सब से रोशन तारों में गिना जाता है। यह पृथ्वी से लगभग 350 प्रकाश वर्ष की दूरी पर हैं। त्रिशंकुशिर वास्तव में एक द्वितारा है जो पृथ्वी से एक तारे जैसा प्रतीत होता है। इसके मुख्य तारे की श्रेणी B0.5IV है। त्रिशंकु शिर कर्क रेखा के दक्षिण में ही देखा जा सकता है इसलिए उत्तर भारत के अधिकाँश भाग में और यूरोप-वग़ैराह में नहीं देखा जा सकता। मध्य और दक्षिण भारत में इसे देखा जा सकता है।
इस तारे का कोई परंपरागत चीनी, अंग्रेज़ी, लातिनी, अरबी, फ़ारसी या यूनानी नाम नहीं है क्योंकि यह उन क्षेत्रों से देखा ही नहीं जा सकता था। आधुनिक युग में इसका नाम मिमोसा (Mimosa) रखा गया जो एक फूल है जिसकी हलकी जामुनी रंगत त्रिशंकु शिर से मिलती है।
त्रिशंकु शिर का द्रव्यमान (मास) सूरज के द्रव्यमान का 14 गुना है और उसका व्यास (डायमीटर) सूरज के व्यास का 8 गुना है। यह एक अत्यंत गरम तारा है और इसका सतही तापमान 28,200 कैल्विन है। इसकी चमक (निरपेक्ष कान्तिमान) बहुत ज़बरदस्त है और सूरज की चमक की 34,000 गुना है।
एक्रक्स तारा
एक्रक्स, जिसका बायर नाम "अल्फ़ा क्रूसिस" (α Crucis या α Cru) है, त्रिशंकु तारामंडल का सब से रोशन तारा है। यह पृथ्वी से दिखने वाले सब से रोशन तारों में गिना जाता है। यह पृथ्वी से लगभग 321 प्रकाश वर्ष की दूरी पर हैं। एक्रक्स वास्तव में एक बहु तारा है जो पृथ्वी से एक तारे जैसा प्रतीत होता है।
एक्रक्स मंडल के मुख्य तारे इस प्रकार हैं -
ज्येष्ठा तारा
ज्येष्ठा या अन्तारॅस, जिसका बायर नाम "अल्फ़ा स्कोर्पाए" (α Scorpii या α Sco) है, वॄश्चिक तारामंडल का सब से रोशन तारा है। यह पृथ्वी से दिखने वाले सोलहवा सब से रोशन तारा है। ज्येष्ठा समय के साथ अपनी चमक कम-ज़्यादा करने वाला एक परिवर्ती तारा है जिसकी औसत चमक (सापेक्ष कान्तिमान) +1.09 मैग्नीट्यूड है। यह पृथ्वी से लगभग 600 प्रकाश वर्ष की दूरी पर हैं।
ज्येष्ठा एक लाल महादानव तारा है। इसका व्यास (डायामीटर) सूरज के व्यास का 800 गुना है - अगर इसे उठाकर हमारे सौर मंडल के बीच सूरज की जगह दाल दिया जाए तो पृथ्वी और मंगल तक के ग्रह इसके अन्दर आ जाएँ। इसका द्रव्यमान सूरज के द्रव्यमान का 15 से 18 गुना है। इसकी भयंकर चमक (निरपेक्ष कान्तिमान) सूरज से 65,000 गुना है।
ज्येष्ठा के नज़दीक उसका एक साथी तारा है और यह दो मिलकर एक द्वितारा मंडल में गुरुत्वाकर्षण से बंधे हुए हैं। यह साथी तारा एक नीला गर्म B2.5 श्रेणी का तारा है। इसकी चमक मुख्य ज्येष्ठा तारे की सिर्फ़ 1/370 गुना है और मामूली दूरबीन से इसे देखना मुश्किल है क्योंकि मुख्य तारे की रोशनी में यह छिप जाता है। जब यह दिखता भी है तो थोड़ा हरे रंग का प्रतीत हो सकता है, हालाँकि वैज्ञानिक मानते हैं के यह पास के मुख्य तारे की भयंकर रोशनी का नतीजा है।
मूल तारा
मूल या शौला, जिसका बायर नाम "लाम्डा स्कोर्पाए" (λ Scorpii या λ Sco) है, वॄश्चिक तारामंडल का दूसरा सब से रोशन तारा है। यह पृथ्वी से दिखने वाले पच्चीसवा सब से रोशन तारा है। मूल तारा एक बहु तारा मंडल है जिसके तीन हिस्से दिखते हैं।
अंग्रेज़ी में मूल तारे को "शौला" (Shaula) कहते हैं जो अरबी भाषा के "अल-शौला" () से लिया गया है। वॄश्चिक (यानि बिच्छु) में "अल-शौला" उसकी डंग-वाली उठी हुई पूँछ को कहते हैं।
मूल तारा वास्तव में एक बहु तारा मंडल हैं जिसके तीन हिस्से दिखते हैं -
मुख्य अनुक्रम पूर्वी तारा
मुख्य अनुक्रम पूर्वी तारा ऐसे तारे को कहा जाता है जो अभी मुख्य अनुक्रम तारे की अवस्था में न पहुँचा हो। इन तारों में नाभिकीय संलयन (न्यूक्लियर फ्यूज़न) गुरुत्वाकर्षण के दबाव से चलता है, जबकि मुख्य अनुक्रम तारों में अधिक तापमान इस प्रक्रिया को चलाता है। मुख्य अनुक्रम पूर्वी तारों का व्यास (डायामीटर) मुख्य अनुक्रम तारों से अधिक होता है इसलिए इनका घनत्व कम होता है। वैज्ञानिकों का मानना है तारे जीवन के इस पड़ाव में अपने पूरे जीवन का 1% अंश ही गुजारते हैं।
नगलिया टक्कर
नगलिया टक्कर भारत में उत्तर प्रदेश राज्य के बुलन्दशहर जिला की तहसील खुरजा में खुरजा- पहासू रोड पर स्थित है।इसके पास गंगा नहर गुजरती है।
हिमालयन इन्टरनेशनल इन्स्टीट्यूट ऑफ योगा सांइस एण्ड फिलासफी
हिमालयन इन्टरनेशनल इन्स्टीट्यूट ऑफ योगा सांइस एण्ड फिलासफी (Himalayan Institute of Yoga Science and Philosophy) की स्थापना सन १९७१ में स्वामी राम ने की थी। इसका मुख्यालय अमेरिका के उत्तर-पूर्वी पेंसिलवानिया के पोकोनो पर्वतमाला (Pocono Mountains) में ४०० एकड़ भूमि में फैला हुआ है। इसकी शाखाएँ भारत, यूके, मलेशिया, कैमरून एवं मैक्सिको सहित पूरे विश्व में हैं।
ट्रोजन हॉर्स (कम्प्यूटिंग)
ट्रोजन होर्स या ट्रोजन एक ऐसा प्रोग्राम है जो दिखने में तो सही अनुभव होता है, परन्तु यदि इसे चलाया जाता है तो इस के प्रभाव भयंकर होते है। इसका इस्तेमाल एक हैकर (Hacker) किसी पासवर्ड को तोडने के लिए कर सकता है। यह हार्ड डिस्क के सारे डेटा (Data) और प्रोग्राम को मिटा देता है। दूसरे किसी वायरस की तुलना में ट्रोजन खुद को अनुलिपि नहीं करता है। इसी की मदद से हैकर कंप्यूटर का नियंत्रण सुदूर बैठे दूसरे कंप्यूटर से कर सकता है।
1949 में फ़ैलने वाला वायरस "बैक ओरिफाइस" एक ट्रोजन होर्स था। इसके इस्तेमाल से किसी कंसोल या जी.पी.आई. एप्लीकेशन में टी.सी.पी. (TCP) कनेक्शन द्वारा किसी दूरवर्ती स्थाबं से किसी कंप्यूटर पर नियंत्रण पाया जा सकता है।
मैक्रो वायरस ( कम्प्यूटिंग )
मैक्रो वायरस वो वायरस होते है जो किसी मैक्रो भाषा (Macro Language) में लिखे जाते है, जैसे विजुअल बेसिक, जो माइक्रोसोफ्ट वर्ड या एक्सेल में प्रयुक्त होती है |  मैक्रो वायरस दूसरे किसी भी वायरस की तरह एक प्रचालन तंत्र की बजाय किसी भी प्रचालन तंत्र को प्रभावित कर सकता है | यह किसी ई-मेल के साथ जुडकर, किसी फ्लॉपी डिस्क के साथ, यूएसबी डिस्क के साथ, किसी साईट से कुछ डाउनलोड करते समय, संचिका स्थानांतरण के समय और सहकारी अनुप्रयोग को चलाते समय आपके कंप्यूटर में घुस सकता है | परन्तु ये किसी विशेष अनुप्रयोग से ही जुड़े होते है, जैसे माइक्रोसोफ्ट वर्ड या एक्सेल | उदाहरण  वी०बी० (विजुअल बेसिक) मैक्रो में बना "जूलेकिलर वायरस" माइक्रोसोफ्ट वर्ड 97 के द्वारा कंप्यूटर में फ़ैल जाता है | यदि इस प्रभावित दस्तावेज को खोला जाता है तो यह "वर्ड" की सार्वभौम साँचा (normal.dot) को प्रभावित करता है और इस प्रकार किसी भी दस्तावेज को खोलने पर यह वायरस कंप्यूटर में फैलता जाता है | इस वायरस का प्रभाव बहुत अधिक है | यदि वर्तमान महीना जुलाई का है तो यह आप के कंप्यूटर की सी० ड्राईव का सारे आँकड़े मिटा देता है |
पुनर्वसु-पॅलक्स तारा
पुनर्वसु-पॅलक्स या सिर्फ़ पॅलक्स, जिसका बायर नाम "बेटा जॅमिनोरम" (β Geminorum या β Gem) है, मिथुन तारामंडल का सब से रोशन तारा है। यह पृथ्वी से दिखने वाले सत्रहवा सब से रोशन तारा है। प्राचीन भारत में इसे और पुनर्वसु-कैस्टर तारे को मिलकर पुनर्वसु नक्षत्र बनता था। पुनर्वसु-पॅलक्स पृथ्वी से लगभग 34 प्रकाश वर्ष की दूरी पर हैं। इसके इर्द-गिर्द एक ग़ैर-सौरीय ग्रह परिक्रमा करता हुआ पाया गया है। पुनर्वसु-पॅलक्स एक नारंगी दानव तारा है।
पुनर्वसु-पॅलक्स को अंग्रेज़ी में "पॅलक्स" (Pollux) कहते हैं, जबकि पुनर्वसु-कैस्टर को "कैस्टर" (Castor) कहते हैं। अरबी में इसे "अल-रास अल-तूआम अल-मूअख़र" () कहते हैं, जिसका अर्थ है "दूसरे जुड़वाँ (व्यक्ति या बच्चे) का सर"। याद रहे के "मिथुन तारामंडल" का अर्थ भी "जुड़वाँ (व्यक्ति या बच्चों) का तारामंडल" होता है, जिसके जुड़वाँ पुनर्वसु-पॅलक्स और पुनर्वसु-कैस्टर तारे हैं।
पुनर्वसु-पॅलक्स का व्यास (डायामीटर) सूरज के व्यास का 8 गुना है। इसका द्रव्यमान सूरज के द्रव्यमान का 1.8 गुना है। इसका सतही तापमान 4,865 कैल्विन है।
पुनर्वसु-पॅलक्स के इर्द-गिर्द परिक्रमा करता ग्रह बृहस्पति का 2.3 गुना द्रव्यमान रखता है। यह अपनी कक्षा में लगभग हर 589 दिनों में पुनर्वसु-पॅलक्स तारे की एक परिक्रमा पूरी कर लेता है। अंतर्राष्ट्रीय खगोलीय संघ ने इसे "पॅलक्स बी" (Pollux b) का नाम दिया है।
पुनर्वसु-कैस्टर तारा
पुनर्वसु-कैस्टर या सिर्फ़ कैस्टर, जिसका बायर नाम "अल्फ़ा जॅमिनोरम" (α Geminorum या α Gem) है, मिथुन तारामंडल का दूसरा सब से रोशन तारा है। यह पृथ्वी से दिखने वाले सब से रोशन तारों में गिना जाता है। प्राचीन भारत में इसे और पुनर्वसु-पॅलक्स तारे को मिलकर पुनर्वसु नक्षत्र बनता था। पुनर्वसु-कैस्टर पृथ्वी से लगभग 49.8 प्रकाश वर्ष की दूरी पर हैं। वैज्ञानिकों को पता चला है के यह वास्तव में एक तारा नहीं बल्कि दो द्वितारों का मंडल है, यानि इसमें चार तारे हैं। फिर उन्हें ज्ञात हुआ के इसमें एक और धुंधला-सा दिखने वाला द्वितारा भी गुरुत्वाकर्षण से बंधा हुआ है, यानि कुल मिलकर पुनर्वसु-कैस्टर मंडल में छह तारे हैं। इस तीसरे द्वितारे के दोनों सदस्य मुख्य अनुक्रम के बौने तारे हैं - यह असाधारण बात है क्योंकि द्वितारों में ज़्यादातर एक तारा दानव या महादानव तारा होता है।
पुनर्वसु-पॅलक्स को अंग्रेज़ी में "पॅलक्स" (Pollux) कहते हैं, जबकि पुनर्वसु-कैस्टर को "कैस्टर" (Castor) कहते हैं। अरबी में इसे "अल-रास अल-तूअम अल-मुक़ादिम" () कहते हैं, जिसका अर्थ है "आगे वाले जुड़वाँ (व्यक्ति या बच्चे) का सर"। याद रहे के "मिथुन तारामंडल" का अर्थ भी "जुड़वाँ (व्यक्ति या बच्चों) का तारामंडल" होता है, जिसके जुड़वाँ पुनर्वसु-पॅलक्स और पुनर्वसु-कैस्टर तारे हैं।
पुनर्वसु-कैस्टर के छह तारों का ब्यौरा नीचे है (इसमें Aa/Ab, Ba/Bb और Ca/Cb तीन द्वितारों के जोड़े हैं) -
हंस तारा
हंस या डॅनॅब​ (Deneb), जिसका बायर नाम अल्फ़ा सिगनाए (α Cygni या α Cyg) है, हंस तारामंडल का सब से रोशन तारा है। यह पृथ्वी से दिखने वाले तारों में से उन्नीसवा सब से रोशन तारा है। हंस तारे की अंदरूनी चमक (निरपेक्ष कान्तिमान) बहुत भयंकर है और इसका माप -7.0 मैग्नीट्यूड है। यह सूरज से 60,000 गुना ज़्यादा चमकीला है।
हंस तारे को अंग्रेज़ी में "डॅनॅब​" (Deneb) कहते हैं जो इसके अरबी भाषा के नाम से आया है। अरबी में इसे "दॅनॅब अल-दजाजा" () कहते हैं, जिसका अर्थ है "मुर्ग़ी की दुम"।
वैज्ञानिक हंस तारे की पृथ्वी से दूरी ठीक से नहीं माप पाए हैं। यह हमसे 1,340-1,840 प्रकाश-वर्ष दूर है। दूरी का ठीक से अनुमान न होने से इसकी अन्य विशेषताओं में भी कुछ अनिश्चितता बनी हुई है। यह एक नीले-सफ़ेद रंग का A2Ia श्रेणी वाला महादानव तारा है। इसका सतही तापमान लगभग 8,400 कैल्विन है। इसका व्यास (डायामीटर) हमारे सूरज के व्यास का 220 गुना और इसका द्रव्यमान (मास) हमारे सूरज के द्रव्यमान का 20 गुना अनुमानित किया जाता है।
इसके बड़े द्रव्यमान और तापमान को नज़र में रखते हुए वैज्ञानिक अंदाज़ा लगते हैं के यह अपने केंद्र का हाइड्रोजन इंधन ख़त्म कर चूका है और फूलकर एक लाल महादानव तारा बन रहा है जो कुछ दसियों लाख साल में फट कर महानोवा (सुपरनोवा) बन जाएगा।
यदि कोई हमारे सौर मंडल के मंगल ग्रह पर खड़ा हो तो उसके लिए हंस तारा मंगल का उत्तरी ध्रुव तारा प्रतीत होगा।
अवध बिहारी
शहीद अवध बिहारी (१८६९ - 8 मई १९१५) भारतीय स्वतंत्रता संग्राम के महान क्रान्तिकारी थे। रासबिहारी बोस की क्रांतिकारी गतिविधियों के चलते अंग्रेजी शासकों की नींद हराम हो गई थी। उन्होंने वायसराय लार्ड हार्डिंग्ज पर बम प्रहार किया तथा लारेंस गार्डस बम कांड में भी मुख्य भूमिका निभाई। स्वाधीनता संग्राम में भाग लेने के कारण ११ मई 1915 को अंबाला जेल में अवध बिहारी बोस को फांसी दी गई थी।
भाई बालमुकुन्द
भाई बालमुकुन्द (१८८९ - 8 मई १९१५) भारत के स्वतंत्रता संग्राम के क्रांतिकारी थे। सन 1912 में दिल्ली के चांदनी चौक में हुए लॉर्ड हार्डिग बम कांड में मास्टर अमीर चंद, भाई बालमुकुंद और मास्टर अवध बिहारी को 8 मई 1915 को ही फांसी पर लटका दिया गया, जबकि अगले दिन यानी 9 मई को अंबाला में बसन्त कुमार विश्वास को फांसी दी गई। वे महान क्रान्तिकारी भाई परमानन्द के चचेरे भाई थे।
सभी पर आरोप था कि इन्होंने 1912 में चांदनी चौक में लार्ड हार्डिग पर बम फेंका था। हालांकि इनके खिलाफ जुर्म साबित नहीं हुआ, लेकिन अंग्रेज हुकूमत ने शक के आधार पर इन्हें फांसी की सजा सुना दी। जिस स्थान पर इन्हें फांसी दी गई, वहां शहीद स्मारक बना दिया गया है जो दिल्ली गेट स्थित मौलाना आजाद मेडिकल कॉलेज में स्थित है।
भाई बालमुकुंद का विवाह एक साल पहले ही हुआ था। आजादी की लड़ाई में जुटे होने के कारण वे कुछ समय ही पत्नी के साथ रह सके। उनकी पत्नी का नाम रामरखी था। उनकी इच्छा थी कि भाई बालमुकुंद का शव उन्हें सौंप दिया जाए, लेकिन अंग्रेज हुकूमत ने उन्हें शव नहीं दिया। उसी दिन से रामरखी ने भोजन व पानी त्याग दिया और अठारहवें दिन उनकी भी मृत्यु हो गई।
मघा तारा
मघा या रॅग्युलस​, जिसका बायर नाम "अल्फ़ा लियोनिस" (α Leonis या α Leo) है, सिंह तारामंडल का सब से रोशन तारा है। यह पृथ्वी से दिखने वाले तारों में से बाईसवा सब से रोशन तारा है। मघा हमारे सौर मंडल से लगभग 77.5 प्रकाश-वर्ष दूर है। वास्तव में मघा एक तारा नहीं बल्कि दो द्वितारों का मंडल है, यानि कुल मिलकर चार तारे हैं।
मघा तारे को अंग्रेज़ी में "रॅग्युलस​" (Regulus) कहते हैं जो मूल रूप से लातिनी भाषा का शब्द है और जिसका अर्थ है "छोटा राजा" या "राजकुमार"। अरबी भाषा में इसे "क़ल्ब अल-असद" () कहते हैं, जिसका अर्थ है "सिंह (असद) का दिल"।
मघा दो द्वितारों का मंडल है। पहले द्वितारे को मघा "ए" (रॅग्युलस​ A) कहा जाता है। इसका मुख्य तारा B7V श्रेणी का एक नीला-सफ़ेद मुख्य अनुक्रम तारा है। इसके इर्द-गिर्द परिक्रमा करता साथी तारा ठीक से कभी देखा नहीं गया लेकिन उसके बारे में अनुमान है के यह सूरज के द्रव्यमान के 0.3 गुना द्रव्यमान (मास) वाला सफ़ेद बौना तारा है। दोनों तारे अपने सांझे द्रव्यमान केंद्र की हर 40 दिनों में परिक्रमा पूरी कर लेते हैं। मुख्य तारा इतनी तेज़ी से घूर्णन कर रहा है (यानि अपने अक्ष पर घूम रहा है) के उसका गोल अकार बहुत पिचक चूका है। अगर इसके घूमने की गति वर्तमान गति से सिर्फ़ 16% ज़्यादा होती तो इस तारे के टूट कर हिस्से बन जाते।
पहले द्वितारे से 4,200 खगोलीय इकाईयों की दूरी पर दूसरा द्वितारा है। इसका एक तारा मघा "बी' (रॅग्युलस​ B) कहलाता है और K2V श्रेणी का तारा है, जबकि दूसरा मघा "सी" (रॅग्युलस​ C) कहलाता है और M4V श्रेणी का तारा है। दोनों अपने सांझे द्रव्यमान केंद्र की एक परिक्रमा पूरी करने में 2,000 साल लगते हैं।
मित्रक तारा
मित्रक या बेटा सॅन्टौरी, जिसका बायर नाम β Centauri या β Cen है और जिसे हदर के नाम से भी जाना जाता है, नरतुरंग तारामंडल का दूसरा सब से रोशन तारा है। यह पृथ्वी से दिखने वाले तारों में से दसवा सब से रोशन तारा भी है। तारों के श्रेणीकरण के हिसाब से इसे "B1 III" की श्रेणी दी जाती है।
सन् 1935 में जोन वूट नामक खगोलशास्त्री ने ख़ुलासा किया के मित्रक वास्तव में एक दोहरा तारा है (यानि दो तारे हैं जो पृथ्वी से एक तारा लगते हैं)। बाद में पता चला के इन दोनों तारों में से मुख्य तारा ("मित्रक ए" या "हदर A") वास्तव में स्वयं द्वितारा है, यानि के कुल मिलकर यह तीन तारों का झुण्ड है। "मित्रक ए" के दो तारे एक दूसरे की एक परिक्रमा हर 357 दिनों में पूरी कर लेते हैं। इन तारों का ब्यौरा कुछ इस तरह है -
मित्रक के दो अन्य पारम्परिक नाम हैं -
ऍप्सिलन महाश्वान तारा
ऍप्सिलन महाश्वान या अधारा, जिसका बायर नाम "ऍप्सिलन कैनिस मेजोरिस" (ε Canis Majoris या ε CMa) है, महाश्वान तारामंडल का दूसरा सब से रोशन तारा है। यह पृथ्वी से दिखने वाले तारों में से चौबीसवा सब से रोशन तारा भी है। यह पृथ्वी से लगभग 430 प्रकाश वर्ष की दूरी पर है। हालांकि की पृथ्वी से यह एक तारा लगता है, यह वास्तव में एक द्वितारा मंडल है।
ऍप्सिलन महाश्वान को अंग्रेज़ी में "ऍप्सिलन कैनिस मेजोरिस" (Epsilon Canis Majoris) कहते हैं। "अधारा" (Adhara) भी इसका एक परंपरागत नाम है जो अरबी भाषा के "अधारा" () शब्द से लिया गया है, जिसका अर्थ है "कन्याएँ"।
ऍप्सिलन महाश्वान द्वितारे का मुख्य तारा नीले-सफ़ेद रंग का एक B2 श्रेणी का दानव तारा है। इसका सतही तापमान 25,000 कैल्विन और यह हमारे सूरज की 3,700 गुना चमक (निरपेक्ष कान्तिमान) रखता है। यह हमारे सूरज से 20,000 गुना अधिक विकिरण (रेडियेशन) उर्जा प्रसारित करता है। इसका द्रव्यमान (मास) सूरज के द्रव्यमान का लगभग 10 गुना है और इसका व्यास (डायामीटर) सौर व्यास का लगभग 11 गुना है। इस मुख्य तारे की चमक इतनी तेज़ है के अगर यह पृथ्वी से उतना ही दूर होता जितना व्याध तारा (उर्फ़ सीरियस, जो पृथ्वी पर रात का सबसे रोशन तारा है) है तो आकाश में इसकी चमक शुक्र से भी ज़्यादा होती। ऍप्सिलन महाश्वान के मुख्य तारे की चमक अपने साथी तारे से 250 गुना अधिक है।
काफ़ी अरसे से ऍप्सिलन महाश्वान हमारे सौर मंडल से दूर जा रहा है। आज से 47 लाख साल पहले, ऍप्सिलन महाश्वान पृथ्वी से 34 प्रकाश वर्ष की दूरी पर था और पृथ्वी के आकाश में -3.99 मैग्नीट्यूड के साथ चमकता था, हालाँकि मानव जाति ने यह कभी नहीं देखा क्योंकि तब वह जन्मी ही नहीं थी। इस स्तर की चमक न तो किसी तारे की उसके बाद रही है और न ही आने वाले कम-से-कम 50 लाख सालों तक रहेगी।
ऍप्सिलन ऍरिडानी तारा
ऍप्सिलन ऍरिडानी (बायर नाम: ε Eridani या ε Eri) स्रोतास्विनी तारामंडल में स्थित एक तारा है। यह पृथ्वी से लगभग 10.5 प्रकाश-वर्ष की दूरी पर है और इसकी पृथ्वी से देखी जाने वाली चमक (यानि सापेक्ष कान्तिमान) 3.73 मैग्नीट्यूड मापी गई है। यह एक नारंगी रंग का K2 श्रेणी वाला मुख्य अनुक्रम तारा है जिसका सतही तापमान लगभग 5,000 कैल्विन है। इसका द्रव्यमान (मास) और व्यास (डायामीटर) सूरज से थोड़े छोटे हैं।
वैज्ञानिक पिछले 20 साल से ऍप्सिलन ऍरिडानी की हिलावट का अध्ययन कर रहें हैं और इस से उन्होंने अंदाज़ा लगाया है के इसके इर्द-गिर्द बृहस्पति जैसा एक गैस दानव ग्रह तारे से 3.4 खगोलीय इकाईयों (ख॰इ॰) की दूरी पर परिक्रमा कर रहा है, जिसका नाम उन्होंने ऍप्सिलन ऍरिडानी "बी" रखा है। उनका यह भी अनुमान है के इस तारे के इर्द-गिर्द दो क्षुद्रग्रहों (ऐस्टेरोईड) के घेरे हैं - एक 3 ख॰इ॰ की दूरी पर और दूसरा 20 ख॰इ॰ की दूरी पर। यह भी मुमकिन है के एक और भी ग्रह इसकी परिक्रमा कर रहा हो, जिसका नाम उन्होंने ऍप्सिलन ऍरिडानी "सी" रखा है। अभी तक जितने भी तारों के इर्द-गिर्द ग़ैर-सौरीय ग्रह मिले हैं, ऍप्सिलन ऍरिडानी उन सब में पृथ्वी के सब से पास है।
ऍप्सिलन ऍरिडानी हमारे सूरज का तेरहवा सब से नज़दीकी तारा है। इसका द्रव्यमान सूरज के द्रव्यमान का 82% है और इसका व्यास सूरज के व्यास का 74% है। इसकी चमक (निरपेक्ष कान्तिमान) सूरज की चमक की सिर्फ़ 34% है। इस तारे की चुम्बकीय प्रक्रियाएँ सूरज से काफ़ी ज़्यादा हैं जिस से खगोलशास्त्री अनुमान लगते हैं की इसकी बाहरी गैस-मंडल में सूरज से अधिक हरकत चल रही है।
ग्रहों और क्षुद्रग्रहों के अलावा इस तारे के इर्द-गिर्द बहुत सी धूल भी पाई गई है जो इसके तारे पर केन्द्रित चक्र बनाए हुए है।
क्योंकि ऍप्सिलन ऍरिडानी तारा सूरज से थोड़ा-बहुत मिलता-जुलता है, इसलिए विज्ञान कथा साहित्य (साइन्स फिक्शन) में इस तारे पर आधारित बहुत सी काल्पनिक कहानियाँ बनी हैं। यह या तो इसके ग्रहों पर जीवों के मिलने की कल्पना करती हैं या फिर यहाँ मनुष्यों के नए बसेरों के बनाने की।
वैन मानॅन का तारा
वैन मानॅन का तारा मीन तारामंडल में स्थित एक सफ़ेद बौना तारा है। यह पृथ्वी से लगभग 14.1 प्रकाश-वर्ष की दूरी पर है और व्याध तारे और प्रस्वा तारे के मंडलों में मौजूद सफ़ेद बौने तारों के बाद हमारे सौर मंडल के तीसरा सब से पास वाला सफ़ेद बौना है। यह पहला सफ़ेद बौना मिला था जो किसी बहु तारा मंडल में किसी अन्य तारे के साथ गुरुत्वाकर्षक बंधन में नहीं बंधा है।
अंग्रेज़ी में "वैन मानॅन का तारे" को "वैन मानॅनज़ स्टार" (Van Maanen's Star) कहते हैं।
अन्य सफ़ेद बौनों की तरह वैन मानॅन का तारा भी बहुत घना है। इसका द्रव्यमान (मास) सूरज के द्रव्यमान का क़रीब 70% है लेकिन इसका व्यास (डायामीटर) सूरज के व्यास का सिर्फ़ 1% है। इसका सतही तापमान 6,750 कैल्विन है और इसकी चमक (यानि निरपेक्ष कान्तिमान) सूरज से 5,000 गुना कम है।
मॅसिये ७४
मॅसिये 74 मीन तारामंडल के क्षेत्र में नज़र आने वाली एक सर्पिल (स्पाइरल) गैलेक्सी है। यह पृथ्वी से लगभग 3.2 करोड़ प्रकाश-वर्ष की दूरी पर स्थित है। इसकी चमक पृथ्वी से कम प्रतीत होती है और सारी मॅसिये वस्तुओं में यह ग़ैर-पेशेवर खगोलशास्त्रियों द्वारा देखने में सब से मुश्किल मानी जाती है। इसकी दो साफ़ सर्पिल भुजाएँ हैं और माना जाता है के इस पूरी गैलेक्सी में क़रीब 100 अरब तारे हैं।
"मॅसिये 74" को अंग्रेज़ी में "Messier 74" लिखा जाता है।
चकचंदा
चकचंदा बिहार में मनाया जानेवाला एक त्योहार है जो भादो महीने की शुक्ल चतुर्थी को मनाया जाता है। भारत के अन्य भागों में जब लोग इस दिन भगवान गणेश की पूजा करते हैं, बिहार के ज्यादातर हिस्सों में लोग चकचंदा मनाते हैं। बहुत पहले जब स्कूली शिक्षा व्यवस्था सरकारी दायरे के बाहर थी, गुरुजी के जीविकोपार्जन का एकमात्र माध्यम विद्यार्थियों से प्राप्त गुरुदक्षिणा होती थी। भादो के महीने में तब चकचंदा को एक समारोह की तरह मनाया जाता था। भाद्रपद चतुर्थी से आरम्भ कर अगले दस दिनों में गाँव के सभी घरों में जाकर विद्यार्थी गणेश वंदना गाते और चकचंदा माँगते थे। माँगी हुई चंदा गुरूजी को ससम्मान पहुँचा दिया जाता था। वास्तव में यह त्योहार ग्रामीण संस्कृति में परस्पर जीने की कला का उल्लासमय आयोजन है।
गायत्री रामायण
वाल्मीकि रामायण में 24000 श्लोक हैं। वाल्मीकि जी ने गायत्री मंत्र के २४ बीजाक्षरों को इन श्लोकों में पाणित्यपूर्ण ढंग से जड़ दिया है। (१००० श्लोकों पर एक बीजाक्षर) इन २४ बीजाक्षरों से आरम्भ होने वाले श्लोकों के समूह को 'गायत्री रामायण' कहते हैं। कहा जाता है कि इन २४ श्लोकों के पाठ से वही फल प्राप्त होता है जो सम्पूर्ण रामायण के पाठ से मिलता है।
गायत्री रामायण (संस्कृत विकिस्रोत पर)
स्वामी अछूतानन्द
स्वामी अछूतानन्द 'हरिहर'(1879 - 1933) दलित चेतना प्रसारक साहित्यकार तथा समाजसुधारक थे। उनका मूल नाम 'हीरालाल' था। उनका जन्म उत्तर प्रदेश के मैनपुरी जिले में हुआ था। उन्होने 'आदि-हिन्दू' आन्दोलन चलाया। और भारत में ब्रिटिश साम्राज्य विरोधी आन्दोलन का विरोध किया।
अछूतानन्द का जन्म उन्नीसवीं सदी के आठवें दशक में हुआ था। जीवन की शुरुआत में ही ब्राह्मणों से उनका झगड़ा हुआ और फर्रुखाबाद के अपने गांव को उन्हें छोड़ना पड़ा था। बाद में आर्य समाज के सम्पर्क में आकर वे 'हरिहरानन्द' हो गए। उनकी भाषण कला अद्भुत थी। जल्दी ही वे आर्य समाज के लोकप्रिय प्रचारक बन गए लेकिन शीघ्र ही आर्य समाज से भी अलग हो गए। उनका यह विश्वास पक्का हो गया कि 'शूद्र' कही गयी समस्त जातियां ही 'आदि हिन्दू' हैं और उनकी सांस्कृतिक ऐतिहासिक पहचान पुन: स्थापित होनी चाहिए।
इसके बाद वे अपने लेखन और भाषणों के माध्यम से लंबी यात्राएं करते हुए आमजन को सम्बोधित करने लगे। अपनी बात को अधिक प्रभावी बनाने के लिए अब स्वामी हरिहरानंद के बजाय स्वामी अछूतानंद होकर कविता, लेख, नाटक आदि के माध्यम से समाज को सम्बोधित करने लगे।
ब्लड, टॉय्ल, टीयर्ज़ ऐण्ड स्वॅट
ब्लड, टॉय्ल, टीयर्ज़ ऐण्ड स्वॅट (अंग्रेज़ी: Blood, toil, tears and sweat; लहू, मेहनत, आँसू और पसीना) एक सूत्रवाक्य है और ब्रिटेन के भूतपूर्व प्रधानमन्त्री विन्सटन चर्चिल द्वारा 13 मई 1940 को द्वितीय महायुद्ध के दौरान दिए गए एक प्रेरणाजनक भाषण का अनौपचारिक शीर्षक है।
"लहू, मेहनत, आँसू और पसीने" का नारा सब से पहले इतालवी नेता जुज़ॅप्पे गारिबाल्दि ने अपने क्रांतिकारियों से 2 जुलाई 1849 को ख़िताब करते हुए उठाया था। इसका मूल अर्थ है के "चैन का जीवन न्योछावर करके मेहनत और लड़ाई के लिए तैयार हो जाओ"।
ओल्ड मैंज़ होप
ओल्ड मैंज़ होप (अंग्रेज़ी: Old Man's Hope, बूढ़े की आशा) ऐलन ओक्टेवियन ह्यूम द्वारा लिखी गई एक कविता है जिसमें उन्होंने भारत के युवकों को उठकर अपने राष्ट्र में स्वशासन के लिए प्रेरित करने की कोशिश की। ह्यूम ने यह उसी दौर में लिखी जब वे भारतीय राष्ट्रीय काँग्रेस की नीव डाल रहे थे।
कविता की पंक्तियाँ इस प्रकार हैं -
क़ौमी तराना
पाक सरज़मीन पाकिस्तान का राष्ट्रगान है। इसे उर्दू में "क़ौमी तराना" () कहा जाता है। इसे हफ़ीज़ जालंधरी ने लिखा था और इसका संगीत अकबर मुहम्मद ने बनाया। यह सन् 1954 में पाकिस्तान का राष्ट्रगान बना और उस से पहले जगन्नाथ आज़ाद द्वारा लिखित "ऐ सरज़मीन-ए-पाक" पाकिस्तान का राष्ट्रगान था।
पाक सरज़मीन में सामान्य उर्दू के मुक़ाबले फ़ारसी शब्दों पर अधिक ज़ोर है।
14 अगस्त 1947 को भारत विभाजित हुआ और पूर्व और पश्चिम में एक नए देश पाकिस्तान ने जन्म लिया। पाकिस्तान के कायदे आज़म मोहम्मद अली जिन्नाह का सपना साकार हुआ। नया देश बनने के साथ ही देश के लिए विभिन्न चिन्ह और प्रतीक चुनने का काम भी शुरू हुआ। देश का झंडा पहले ही तैयार हो चुका था, लेकिन राष्ट्र-गीत नही बना था। आज़ादी के समय पाकिस्तान के पास कोई राष्ट्र-गीत नही था। इसलिए जब भी ध्वज वन्दन होता " पाकिस्तान जिन्दाबाद, आज़ादी पाइन्दाबाद" के नारे लगते थे। जिन्नाह को यह मंज़ूर नही था। वे चाहते थे कि पाकिस्तान के राष्ट्र-गीत को रचने का काम शीघ्र ही पूरा करना चाहिए। उनके सलाह कारों ने उनको अनेकों जानेमाने उर्दू शायरों के नाम सुझाए जो गीत रच सकते थे। लेकिन जिन्नाह की सोच कुछ ओर ही थी। उन्हें लगा कि दुनिया के समक्ष पाकिस्तान की धर्मनिरपेक्ष छवि स्थापित करने का यह अच्छा मौका है। इसलिए उन्होने लाहौर के महानउर्दू शायर और मूल हिन्दू जगन्नाथ आज़ाद को कहा कि "मैं आपको पाँच दिन का ही समय दे सकता हुं, आप पाकिस्तान के लिए राष्ट्र-गीत लिखें"। जगन्नाथ आज़ाद अचम्भित भी थे और खुश भी थे। लेकिन पाकिस्तान के कट्टरपंथी नेता इससे बहुत नाराज़ हुए कि एक हिन्दू पाकिस्तान का राष्ट्र-गीत लिखेगा। लेकिन जिन्नाह की मर्ज़ी के आगे वे बेबस थे। आख़िरकार जगन्नाथ आज़ाद ने पाँच दिनों के अंदर राष्ट्र-गीत तैयार कर लिया जो जिन्नाह को बहुत पसंद आया। गाने के बोल थे - ऐ सरज़मी ए पाक जर्रे तेरे हैं आज सितारो से तबनक रोशन है कहकशाँ से कहीं आज तेरी खाक जिन्नाह ने इसे राष्ट्र-गीत के रूप मे मान्यता दी और उनकी मृत्यु तक यही गीत राष्ट्र-गीत बना रहा। लेकिन इस गीत की स्वीकृति के महज़ 18 महीने बाद ही जिन्नाह का देहांत हो गया और उनके साथ ही राष्ट्र-गीत की मान्यता भी ख़त्म कर दी गई। जगन्नाथ आज़ाद बाद में भारत चले आए।
जिन्नाह की मृत्यु के बाद पाकिस्तान सरकार ने एक राष्ट्र-गीत कमेटी बनाई। और जाने माने शायरो के पास से गीत के नमूने मंगवाए। लेकिन कोई भी गीत राष्ट्र-गीत के लायक नही बन पा रहा था। आखिरकार पाकिस्तान सरकार ने 1950 मे अहमद चागला द्वारा रचित धुन को राष्ट्रीय धुन के रूप मे मान्यता दी। उसी समय ईरान के शाह पाकिस्तान की यात्रा पर आए और उन्होने धुन को काफी पसंद किया। यह धुन पाश्चात्य अधिक लगती थी, लेकिन राष्ट्र-गीत कमेटी का मानना था कि इसका यह स्वरूप पाश्चात्य समाज मे अधिक स्वीकृत होगा। सन 1954 में उर्दू शायर हाफ़िज़ जलन्धरी ने इस धुन के आधार पर एक गीत की रचना की। यह गीत राष्ट्र-गीत कमेटी के सदस्यों को पसंद भी आया। और आखिरकार हाफ़िज़ जलन्धरी का लिखा गीत पाकिस्तान का राष्ट्र-गीत बना।
हिंदी टेलीविज़न
हिन्दी टेलीविजन का आरम्भ बहुत धीमा था किन्तु उसके बाद इसने गति पकड़ी और इस समय भारत में हिन्दी टेलीविजन चैनेलों की बाढ आ गयी है।
भारत में अपने आरंभ से लगभग 30 वर्ष तक टेलीविज़न की प्रगति धीमी रही किंतु वर्ष 1980 और 1990 के दशक में दूरदर्शन ने राष्ट्रीय कार्यक्रम और समाचारों के प्रसारण के ज़रिये हिंदी को जनप्रिय बनाने में काफी योगदान किया। वर्ष 1990 के दशक में मनोरंजन और समाचार के निज़ी उपग्रह चैनलों के पदार्पण के उपरांत यह प्रक्रिया और तेज हो गई। रेडियो की तरह टेलीविज़न ने भी मनोरंजन कार्यक्रमों में फ़िल्मों का भरपूर उपयोग किया और फ़ीचर फ़िल्मों, वृत्तचित्रों तथा फ़िल्मों गीतों के प्रसारण से हिंदी भाषा को देश के कोने-कोने तक पहुंचाने के सिलसिले को आगे बढ़ाया। टेलीविज़न पर प्रसारित धारावाहिक ने दर्शकों में अपना विशेष स्थान बना लिया। सामाजिक, पौराणिक, ऐतिहासिक, पारिवारिक तथा धार्मिक विषयों को लेकर बनाए गए हिंदी धारावाहिक घर-घर में देखे जाने लगे। रामायण, महाभारत हमलोग, भारत एक खोज जैसे धारावाहिक न केवल हिंदी प्रसार के वाहक बने बल्कि राष्ट्रीय एकता के सूत्र बन गए। देखते-ही-देखते टीवी कार्यक्रमों के जुड़े लोग फ़िल्मी सितारों की तरह चर्चित और विख्यात हो गए। समूचे देश में टेलीविज़न कार्यक्रमों की लोकप्रियता की बदौलत देश के अहिंदी भाषी लोग हिंदी समझने और बोलने लगे। ‘कौन बनेगा करोड़पति’ जैसे कार्यक्रमों ने लगभग पूरे देश को बांधे रखा। हिंदी में प्रसारित ऐसे कार्यक्रमों में पूर्वोत्तर राज्यो, जम्मू-कश्मीर और दक्षिणी राज्यों के प्रतियोगियों ने भी बढ़-चढ़कर हिस्सा लिया और इस तथ्य को दृढ़ता से उजागर किया कि हिंदी की पहुंच समूचे देश में है। विभिन्न चैनलों ने अलग-अलग आयु वर्गों के लोगों के लिए आयोजित प्रतियोगिताओं के सीधे प्रसारणों से भी अनेक अहिंदीभाषी राज्यों के प्रतियोगियो ने हिंदी में गीत गाकर प्रथम और द्वित्तीय स्थान प्राप्त किए। इन कार्यक्रमों में पुरस्कार के चयन में श्रोताओं द्रारा मतदान करने के नियम ने इनकी पहुंच को और विस्तृत कर दिया। टेलीविज़न चैनलों पर प्रसारित किए जा रहे तरह-तरह के लाइव-शो में भाग लेने वाले लोगों को देखकर लगता ही नहीं कि हिंदी कुछ ख़ास प्रदेशों की भाषा है। हिंदी फ़िल्मों की तरह टेलीविज़न के हिंदी कार्यक्रमों ने भी भौगोलिक, भाषायी तथा सांस्कृतिक सीमाएं तोड़त दी हैं।
मूल मंत्र
मूल मंतर (पंजाबी: ਮੂਲ ਮੰਤਰ) सिख धर्म पुस्तक आदि ग्रन्थ का सर्वप्रथम छंद है जिसमें सिख मान्यताओं को संक्षिप्त रूप में बताया गया है। यह गुरु ग्रन्थ साहिब में सौ से अधिक बार आया है।
ध्यान दें कि हालांकि गुरमुखी और देवनागरी के रूप मिलते हैं, गुरमुखी शब्दों में बहुत-सी अंतिम छोटी मात्राओं को उच्चारित नहीं किया जाता। उदाहरण-स्वरूप 'ਪ੍ਰਸਾਦਿ' का सही लिप्यन्तरण 'प्रसाद' है, 'प्रसादि' नहीं।
जोधा सिंह अटैया
देश की आजादी के लिए हजारों आजादी के मतवालों ने जान कुर्बान की थी। इन्हीं में से थे शहर से 50 किमी दूर स्थित खजुआ ब्लॉक के रसूलपुर गांव निवासी जोधा सिंह अटैया। उन्होंने महज 20 साल की उम्र में अंग्रेजों के खिलाफ हथियार उठाया और एक गैंग बनाकर गेरों को चुन-चुन कर मारा। जोधा सिंह पहले क्रांतिकारी थे, जो तात्या टोपे के सिखाए गुरिल्ला युद्ध के जरिए अंग्रेजों के नाक में दम कर रखा था। रसूलपुर (पधारा) निवासी सुखराम सिंह जो जोधा सिंह के परिवार से हैं ने बताया कि ताया को मौत से डर नहीं लगता था। वह अक्सर कहा करते थे कि जोधा गुलामी में पैदा तो जरूर हुआ है, लेकिन आजादी के बाद ही मरेगा। जोधा सिंह ने 9 दिसंबर 1857 को अंग्रेज सरकार की तहसील जहानाबाद को अपने 51 साथियों के साथ घेर लिया। मुठभेड़ के दौरान अंग्रेजों के दो दर्जन पुलिसवाले मारे गए।जोधा सिंह ने इस दौरान तहसीलदार को बंधक बना लिया और पूरा खजाना लूट लिया। इतना ही नहीं जोधा सिंह तहसीलदार का अपहरण कर ले गए और फिरौती के तौर पर अंग्रेजों से पूरी तहसील के किसानों की लगान माफ करवाई थी।
अमी त्रिवेदी
अमी त्रिवेदी एक भारतीय दूरदर्शन और थिएटर कलाकार है। उन्हें मुख्य तौर पर उनके द्वारा निभाई "किट्टू " की भूमिका के लिए जाना जाता है , जो उनके द्वारा निभाई गई " किट्टू सब जानती है (2005- 06) " और "कोकिला" की भूमिका जो उन्होंने निभाई एक हास्य नाटक "पापड़ पोल(2010-११) " में ।
सुरूद-ए-मिल्ली
सुरूद-ए-मिल्ली (ताजिकी: Суруди миллӣ) ताजिकिस्तान का राष्ट्रगान है। इसके बोल गुलनज़र कॅल्दीऍव (Гулназар Келдиев) ने लिखे थे और इसका संगीत सुलेमान युदाकोव (Сулаймон Юдаков) ने बनाया था। ताजिकिस्तान कभी सोवियत संघ का हिस्सा हुआ करता था और जो उस समय ताजिकिस्तान का राष्ट्रगान था उसी का संगीत नए राष्ट्रगान में भी इस्तेमाल किया गया।
ताजिकी भाषा फ़ारसी की एक उपभाषा है और उसके बहुत से शब्द हिन्दीभाषियों को समझ आ सकते हैं। इस मामले में कुछ समझने ले लिए सहायक टिपण्णी नीचे दी गयी है।
ताजिकिस्तान के राष्ट्रगान के शब्दों में कई तत्व हैं जो बिना अनुवाद किये भी हिन्दीभाषियों द्वारा समझे जा सकते हैं, जिस से वे सीधे मूल ताजिकी भाषा में ही इस राष्ट्रगान को अनुभव कर पाने में सक्षम हैं -
प्रतिफल (अर्थशास्त्र)
अर्थशास्त्र के संदर्भ में उत्पादन के घटकों के आपूर्तिकर्ताओं को वापस मिलने वाला धन प्रतिफल (Returns) कहलाता है। उदाहरण के लिये यदि कोई किसी उद्योग में पूंजी लगाता है तो उस पूंजी के एवज में मिलने वाला धन उस पूंजीनिवेश का प्रतिफल है।
किमिगायो
किमिगायो (जापानी: 君が代, अर्थ: माहराज का राज) जापान का राष्ट्रगान है। यह दुनिया के सारे राष्ट्रगानों में से सब से छोटे वालों में गिना जाता है। विश्व के सारे राष्ट्रगानों में इसी की रचना सब से पुरानी है।
वृषपर्वा तारामंडल
वृषपर्वा या सिफ़ियस (अंग्रेज़ी: Cepheus) तारामंडल खगोलीय गोले के उत्तरी भाग में दिखने वाला एक तारामंडल है। दूसरी शताब्दी ईसवी में टॉलमी ने जिन ४८ तारामंडलों की सूची बनाई थी यह उनमें से एक है और अंतर्राष्ट्रीय खगोलीय संघ द्वारा जारी की गई ८८ तारामंडलों की सूची में भी यह शामिल है। "वृषपर्वा" का नाम दैत्यों के एक राजा पर रखा गया है, जबकि अंग्रेज़ी नाम "सिफ़ियस" इथियोपिया के एक मिथिक राजा पर रखा गया है।
वृषपर्वा तारामंडल में सात मुख्य तारे हैं, हालांकि वैसे इसमें 43 तारों को बायर नाम दिए जा चुके हैं। इनमें से एक के इर्द-गिर्द ग़ैर-सौरीय ग्रह परिक्रमा करता हुआ पाया गया है। इस तारामंडल के मुख्य तारे और अन्य वास्तुएँ इस प्रकार हैं -
मर्म
मर्माणि नाम मांस शिरा श्नायु
मर्म मरयंती इति मर्माणि
आयुर्वेद में मर्म शरीर के वे बिंदु हैं हाँ प्राणों का वास होता है तथा जिनका रक्षण न करने पर मृत्यु अथवा विभिन्न प्रकार की मृत्यु तुल्य कष्टदायक शारीरिक व्याधि उत्पन्न होती है। अतः इन बिंदुओ को उपचारित करने से रोगों से मुक्ति भी संभव है। मर्म चिकित्सा आयुर्वेद में वर्णित विश्व की प्राचीनतम चिकित्सा पद्धतियो में से एक है। मर्म चिकित्सा विशेषज्ञ डा0 श्री प्रकाश बरनवाल का कहना है कि
मर्म चिकित्सा ही एक्युप्रेसर, एक्यूपंचर जैसी विदेशी चिकित्सा विधाओ की जननी है। बौद्ध काल में ये चिकित्सा पद्धति भारत से चीन, जापान आदि देशों में ले जाई गयी तथा वहाँ विभिन्न नामों से विकसित हुई।
पंचाल
पांचाल भारतीय हस्तशिल्पकार जाति समूहों के लिए उपयोग किया जाने वाला सामूहिक शब्द है।
सनातन संस्कृति में पांचाल एक शिल्पी ब्राह्मण जाति है जो विश्वकर्मा ब्राह्मण कुल से है
लुई ड्यूमॉन्ट के अनुसार, यह पंच शब्द से लिया गया है, जिसका अर्थ है पाँच, और उन समुदायों को संदर्भित करता है, जिन्होंने पारंपरिक रूप से लोहार, बढ़ई, सुनार के रूप में काम किया है। इन समूहों में दक्षिण भारत के लोहार और सुथार शामिल हैं। डेविड मैंडेलबौम ने उल्लेख किया कि यह नाम दक्षिण भारत के लोहारों, बढ़ई, सुनारों द्वारा माना गया है कि यह उनका सामाजिक उत्थान प्राप्त करने की दिशा में एक साधन हैं। वे खुद को "पांचल" कहते हैं और दावा करते हैं कि वे विश्वकर्मा अवतरित ब्राह्मण हैं।  पाँचाल उत्तर प्रदेश, राजस्थान, गुजरात आदि राज्यो में तेजी से विकसित होने वाली जाती है इनका व्यवसाय मुख्य रूप से कृषि होता है यह एक स्वाभिमानी, साहसी और निडर जाती है महाभारत के समय में भी इनका गौरवशाली इतिहास रहा है कश्मीर में सन 1003 ईस्वीई० मेंसे 1159 ई० तक पाँचाल लोहार वंश का शासन रहा है इन्हें सर्वश्रेष्ठ ब्राह्मण की संज्ञा दी गयी है वेदों में भी लिखा है - विश्वकर्मा कुलोजातः गर्भस्था ब्राह्मणः अर्थात - विश्वकर्मा कुल में जन्म लेने वाला बालक गर्भ से ही ब्राह्मण होता है एक किवदंती के अनुसार- महाराज परीक्षित के पुत्र जनमेजय ने सरपेस्ट्ठि यज्ञ करवाया था जिसे करने से इन्होंने मना कर दिया था और कहा था जिसमें जीव हिंसा होती है हम वह यज्ञ नहीं करवाएंगे तो उन्होंने पाँचाल ब्राह्मणोंबढई को अपने राज्य से निकाल दिया और जान-माल के भय से आत्मरक्षा की वजह से इन्होंने कर्मकांड त्यागा। हालाँकि, वे मानते हैं कि वे आपस में समान हैं और वे अपने विभिन्न व्यावसायिक समूहों के बीच अंतर को समझते हैं।
मरिन ले पेन
मरिन ले पेन (फ़्रांसिसी: Marine Le Pen, जन्म ५ अगस्त १९६८) से फ्रांस के राजनीतिज्ञ हैं। वह ज़्याँ-मेरी ले पेन की कनिष्ठ पुत्री हैं।
वह अधिवक्ता १९९२ और १९९८ के बीच हैं, सदस्य यूरोपीय संसद २० जुलाई २००४ से, राष्ट्रपति राष्ट्रीय मोर्चा १६ जनवरी २०११ से।
दे घुमा के
"दे घुमा के" भारतीय संगीतकार शंकर-एहसान-लॉय की तिकड़ी द्वारा रचित और शंकर महादेवन और दिव्या कुमार द्वारा गाया गया गीत है। यह २०११ विश्व कप क्रिकेट का आधिकारिक थीम साँग है। यह गीत 31 दिसम्बर को जारी किया गया था। आधिकारिक गीत 'दे घुमा के' को हिंदी, बंगला और सिंहली भाषाओं में तैयार किया गया है।
शंकर महादेवन ने इस गीत के बारे में कहा कि ""हमारे इस गीत को विश्व भर में करोड़ों क्रिकेट प्रशंसक सुनेंगे। यह सोचकर मुझे बहुत अच्छा महसूस हो रहा है। लोगों को हमारे गीत पर झूमते और नाचते देखकर हमें जो महसूस होगा उसे हम शब्दों में बयाँ नहीं कर सकते।"" इसी तरह एहसान ने कहा कि ""मैं बहुत खुश हूँ कि हमें इस विश्व कप का हिस्सा बनने का मौका मिला और हमें केवल भारत ही नहीं, बल्कि पड़ोसी देशों तक भी अपना गीत पहुँचाने का मौका मिला।""
विश्व कप के दो दिन पहले ढाका में आयोजित किये गये उद्घाटन समारोह में शंकर एहसान लॉय 'दे घुमा के' प्रस्तुत किया।
जारी होने के दो दिनों के भीतर ही, इस गीत को यूट्यूब पर लगभग 7000 हिट प्राप्त हुईं। कई लोग इस गीत को २०१० राष्ट्रमण्डल खेल आधिकारिक गीत की तुलना में बेहतर समझते हैं।
चिंगदाओ-हाइवान सेतु
चिंगदाओ-हाइवान सेतु (मन्दारिन: 胶州湾大桥) पूर्वी चीन के शान्दोंग प्रान्त में स्थित एक सेतु है। यह सेतु जिआओझोउ खाड़ी से होकर गुजरता है और हुआंग्दो जिले, चिंगदाओ नगर और होंग्दाओ द्वीप को आपस में जोड़ता है। इस सेतु पर तीन प्रवेश-निकास मार्ग हैं। यह सेतु ३० जून २०११ को खोला गया था और इसने चिंगदाओ और हुआंग्दो के मध्य सड़क की दूरी को बहुत कम कर दिया है। इस सेतु की लम्बाई ४२.५ किमी है जो इसे विश्व का सबसे लम्बा समुद्री सेतु बनता है और यह २०११ की स्थिति तक गिनीज़ वर्ल्ड रिकॉर्ड्स के अनुसार सबसे लम्बा पुल है। इसकी तुलना में मुम्बई में स्थित बान्द्रा-वर्ली समुद्रसेतु मात्र ५.५ किमी लम्बा है।
इस पुल को बनने में मात्र चार वर्षों का समय लगा और इसके निर्माण में कुल १०,००० लोग लगे हुए थे। इस पुल का डिज़ाइन शान्दोंग गाओसू समूह ने बनाया था औत इस पुल पर कुल ४,५०,००० टन इस्पात और २३ लाख घन मीटर कांक्रीट का उपयोग किया गया था। इस पुल का डिज़ाइन इस प्रकार का है कि यह भूकम्पों, चक्रवातों और जहाज़ों की टक्कर को झेल सके। यह सेतु ५,००० स्तम्भों पर समर्थित है और डॅक की चौड़ाई ३५ मीटर है जिसपे कुल छः लेनें और दो शोल्डर बने हुए हैं और इस पुल की कुल निर्माण लागत १० अरब यूआन (१.५ अरब अमेरिकी डालर) है।
संधारणीयता
संधारणीयता का अर्थ पारिस्थितिकी विज्ञान में होता है कि कोई जैविक तंत्र कैसे विविधता बनाये रखते हुए लंबे समय तक उत्पादन करता रह सकता है। दीर्घ अवधि से क्रियाशील और जैविक रूप से स्वस्थ आर्द्रभूमियाँ और वन इसके प्रमुख उदाहरण हैं। सामान्य अर्थों में संधारणीयता का अर्थ सीमित प्राकृतिक संसाधनों का इस तरह से उपयोग करना है कि भविष्‍य में वे हमारे लिए समाप्‍त न हो जाएं।
संधारणीयता को बनाये रखते हुए मानव विकास की अवधारणा को संधारणीय विकास की संज्ञा दी जाती है और इसके अध्ययन को संधारणीयता विज्ञान कहते हैं।
संधारणीयता की संकल्पना मानव-पर्यावरण संबंधों के एक सरल सिद्धांत पर आधारित है कि हमारे अस्तित्व के बने रहने के लिये और मानव कल्याण के लिये जो भी जरूरत की चीजें हैं वे किसी न किसी रूप में हमें अपने प्राकृतिक पर्यावरण से प्राप्त होती हैं। अतः संधारणीयता होना यह सुनिश्चित करना है कि मनुष्य और उसका पर्यावरण एक स्वस्थ और सुसंबद्ध रूप से आपस में संबंधित रहें और ये उत्पादक दशाएँ और विविधता चिरकाल तक बने रहें। इन अर्थों में संधारणीयता संसाधन उपयोग का एक मार्गदर्शक सिद्धांत है जिससे हमारी पृथ्वी और प्राकृतिक पर्यावरण की विविधता, प्राकृतिक उत्पादनशीलता क्षमता और स्थायित्व बने रहें और मानव जीवन चिरकाल तक संकटमुक्त रह सके।
संधारणीयता और संधारणीय विकास जैसे शब्दों का उपयोग अस्सी के दशक से काफ़ी प्रचलन में आया जब मार्च 20, 1987 को संयुक्त राष्ट्र की ब्रंटलैण्ड रिपोर्ट जारी हुई और इसमें संधारणीय विकास (sustainable development) का उल्लेख हुआ। संधारणीयता और संधारणीय विकास जैसे शब्दों की पापुलरिटी में लगातार बढ़ोत्तरी के बावज़ूद अगर पर्यावरणीय अवनयन, उपभोग की प्रवृत्तियाँ और आर्थिक समृद्धि की दौड़ और होड़ को गणना में लिया जाए तो इस बात पर अभी भी सवालिया निशान हैं कि मानव सभ्यता संधारणीयता प्राप्त कर पायेगी। --महात्‍मा गाँधी
समय प्रबंधन
भिन्न-भिन्न कार्यों को करने के लिए लगाये गए समय और उनको करने के क्रम को सोच-विचार कर व्यवस्थित करना समय प्रबंधन (Time management) कहलाता है। समुचित समय प्रबंधन से दक्षता मिलती है, उत्पादकता बढ़ती है और कार्य सही समय पर पूरे होते हैं।
समय प्रबंधन के लिए स्वयं का मूल्यांकन करें. एक डायरी में रोज की बातें लिखें. इससे आपको पता चलेगा कि आप कितना समय उपयोगी कार्य को देते हैं और कितना समय अनुपयोगी और बेकार कामों को देते हैं।  किसी भी कार्य को करने के लिए योजना बनाएं अर्थात प्लॉनिंग करें और उसके अनुसार ही समय पर कार्यों का निष्पादन करें. इसके लिए एक डायरी में किए जाने वाले कार्यों को लिखें यानि सूची बनाएं और जैसा आपने तय किया है उसके अनुसार उसी क्रम और समय के अनुसार अपने कार्यों को करते जाएं. योजना बनाते समय आपको अपने कार्यो की प्राथमिकता स्वयं ही तय करना होगा कि किस काम को पहले करना है और किस काम को बाद में करना है। काम करने के दौरान उस कार्य का आंकलन भी करते जाए कि जैसा आपने सोचा था वैसा ही काम हो रहा है कि नहीं.  समय प्रबंधन का यह मतलब नहीं है कि आप गल्तियां नहीं करेगें. यदि आपसे गल्ती हो जाती है तो उसे तत्काल सुधार कर आगे बढ़े. लेकिन इसका यह मतलब नहीं है कि आप गल्तियों भरा काम करें वरन इसका आश्य है कि आप काम समय पर करें और सहीं काम करें. काम करने के दौरान अपने कार्य का आंकलन करने से आप में किसी भी कार्य को सही तरीके से और सही समय में करने का पूर्वानुमान करने की दक्षता बढ़ेगी और अगली बार जब भी आप दूसरा काम करेगें आपका आत्मविश्वास और बेहतर होता जाएगा. यहां याद रखे कि आलस्य समय प्रबंधन का घोर दुश्मन है। यदि काम के दौरान आप आलस्य करते है या थोड़ा लापरवाह हो जाते हैं तो आपकी बनी बनाई योजना धराश्यी हो सकती है। इसलिए किसी भी कार्य को पूरा मन लगाकर और सतर्कतापूर्वक करें. एक भी गल्ती आपके कार्य में बाधा बन सकती है या उसे विपरीत दिशा में ले जा सकती है।
अपने समय को सही ढंग से उपयोग करने के लिए एक पक्की समय सारिणी यानी टाइम टेबल बना लें। जैसे स्कूल में विभिन्न विषयों के लिए निर्धारित समय दिए जाते हैं। यदि हमें अपने मन में याद नहीं रहता तो बेशक उसे किसी कागज़ या अपने मोबाइल में लिख के रख सकते हैं।
ज़रूरी नहीं है कि हम हर समय काम में ही जुटे हों। यदि काम से छुट्टी हो या कई दिन ऐसे होते हैं जब हमारे पास कुछ जरूरी काम नहीं होता। उन दिनों को और खाली समय का सदुपयोग करना भी बहुत ज़रूरी होता है। टीवी देख कर या कोई खेल खेलकर भी मनोरंजन करना ज़रूरी है परन्तु ध्यान रखें कि हम उस सारे खाली समय को मनोरंजन में ही ना निकल दें।
रात की अच्छी नींद पूरे दिन के ऊर्जा का स्रोत होती है। अच्छी नींद का होना बहुत ही ज़रूरी है। अगर हम अच्छे से सोएंगे तभी अगले दिन ताज़ा दिमाग के साथ अपने समय का अच्छे से उपयोग कर पाएंगे। इसलिए यह कभी नहीं सोचना चाहिए कि सोने में समय व्यर्थ होता है, बल्कि सात से आठ घंटे सोने से शरीर और दिमाग दोनों तंदरुस्त रहते हैं और हम बाकी जागते हुए समय का सदपयोग कर सकते हैं।
देखा जाए तो विद्यार्थियों के लिए सोशल मीडिया का अत्यधिक प्रयोग उनकी पढ़ाई और करियर पर प्रभाव डाल सकता है। इसलिए जितना हो सके हमें कम से कम सोशल मीडिया एप्स का प्रयोग करना चाहिए। साथ ही अक्सर देखा गया है कि कुछ लोग दिन भर मोबाइल के साथ चिपके रहते हैं। इससे ना केवल आपका समय बर्बाद होता है बल्कि यह आपकी आंखों और स्वास्थ्य पर भी विपरीत प्रभाव डालता है। इसलिए सोशल मीडिया का निर्धारित प्रयोग करके भी आप अपने समय का सदुपयोग कर सकते हैं।
स्वर्ग गुफा
स्वर्ग गुफा वियतनाम में एक गुफा है, DongHoi के 60 किमी उत्तर पश्चिम और हनोई के 450 किमी दक्षिण. एक स्थानीय आदमी ने 2005 में इस गुफा की खोज की। ब्रिटिश वैज्ञानिकों को यह 2005 से 2010 तक का पता लगाया. वे 2010 में घोषणा की कि गुफा 35 किमी है। अपनी सुंदरता के कारण, वे इसे स्वर्ग कहा जाता है। यह एशिया में सबसे लंबे समय तक गुफा है।
अवस्ताई भाषा
अवस्ताई एक पूर्वी ईरानी भाषा है जिसका ज्ञान आधुनिक युग में केवल पारसी धर्म के ग्रंथों, यानि अवस्ता, के द्वारा पहुँच पाया है। इतिहासकारों का मानना है के मध्य एशिया के बॅक्ट्रिया और मार्गु क्षेत्रों में स्थित याज़ संस्कृति में यह भाषा या इसकी उपभाषाएँ 1500-1100 ईसापूर्व के काल में बोली जाती थीं। क्योंकि यह एक धार्मिक भाषा बन गई, इसलिए इस भाषा के साधारण जीवन से लुप्त होने के पश्चात भी इसका प्रयोग नए ग्रंथों को लिखने के लिए होता रहा।
सन् 1500 ईसापूर्व के युग की ईरानी भाषाओँ की लिखित केवल दो रचनाएँ मिली हैं। एक "प्राचीन अवस्ताई" है जो उत्तर-पूर्व ईरान में बोली जाती थी और एक "प्राचीन फ़ारसी" है जो दक्षिण-पश्चिम में बोली जाती थी। ईरानी भाषाओँ में यह पूर्वी ईरानी भाषाओँ और पश्चिमी ईरानी भाषाओँ का एक बहुत बड़ा विभाजन है।
आरम्भ में केवल एक "आदिम हिन्द-ईरानी भाषा" थी - इसी से हिन्द-ईरानी भाषा परिवार की सभी भाषाएँ जन्मी हैं, जिनमें संस्कृत, हिंदी, कश्मीरी, फ़ारसी, पश्तो सभी शामिल हैं। प्राचीन अवस्ताई उस युग की भाषा है जब पूर्वी ईरानी भाषाएँ और वैदिक संस्कृत बहुत मिलती-जुलती थीं। पश्चिमी ईरानी भाषाओं में कुछ बदलाव आ रहे थे जिस से वह वैदिक संस्कृत से थोड़ी भिन्न हो चुकी थी। कहा जा सकता है के प्राचीन अवस्ताई इन दोनों के बीच थी - यह वैदिक संस्कृत से बहुत मिलती-जुलती है और यह प्राचीन (पश्चिमी) फ़ारसी से भी मिलती जुलती है। अवस्ताई भाषा में रचनाएँ कम हैं इसलिए अवस्ताई शब्द-व्याकरण समझने के लिए भाषावैज्ञानिक वैदिक संस्कृत का पहले अध्ययन कर उसकी सहायता लेते हैं क्योंकि अवस्ताई और वैदिक संस्कृत में इस क्षेत्र में निकट का सम्बन्ध है।
19वीं शताब्दी में अवस्ताई और वैदिक संस्कृत दोनों पर पश्चिमी विद्वानों की दृष्टि नई-नई पड़ी थी और इन दोनों के गहरे सम्बन्ध का तथ्य उनके सामने जल्दी ही आ गया। उन्होंने देखा के अवस्ताई फ़ारसी और वैदिक संस्कृत के शब्दों में कुछ सरल नियमों के साथ एक से दूसरे में अनुवाद किया जा सकता था और व्याकरण की दृष्टि से यह दोनों बहुत निकट थे। 1892 में प्रकाशित अपनी पुस्तक "अवस्ताई व्याकरण की संस्कृत से तुलना और अवस्ताई वर्णमाला और उसका लिप्यन्तरण" में भाषावैज्ञानिक और विद्वान एब्राहम जैक्सन ने उदहारण के लिए एक अवसताई के धार्मिक श्लोक का वैदिक संस्कृत में सीधा अनुवाद किया -
अर्थ : उस शक्तिमान देवता, शूरों में शूर मित्र को मैं अपना होत्र प्रस्तुत करता हूँ।
य -- ज
द्वार -- दर
सागर -- जाग्रोस
अश्व -- अस्प
विश्व -- विस्प
मर्त्य -- मास्य (मानव)
स्वप्न -- क़फ़्न
अस्मै -- अह्मै (उसको)
कस्मै -- कह्मै (किसको)
येषाम् -- यएशाम्
श्वान -- स्पान
पथिन -- पथन
कृणोमि -- करनौमि (मैम बनाता हूँ)
गमति -- जमैति (वह जाता है)
गच्छति -- गरवनामि
गृह्णामि -- गृभनामि
अवस्ताई की अपनी "पहलवी" लिपि थी और उसका इस्तेमाल अब पारसी धार्मिक प्रयोगों को छोड़कर लुप्त हो चुका है। इसे फ़ारसी और प्राचीन भारतीय लिपि खरोष्ठी की तरह दाएँ से बाएँ लिखा जाता है। इसमें 13 मूल अक्षर थे जिनके अवस्ताई में 53 भिन्न रूप प्रयोग होते थे। यह अक्षर आरामाई लिपि पर आधारित थे। भारत स्थित पारसी समुदाय के लोग प्राचीनकाल में अवस्ताई को ब्राह्मी पर आधारित लिपियों में भी लिखते थे।
दक्षिण कोरिया के प्रशासनिक विभाग
दक्षिण कोरिया आठ प्रान्तों में बंटा हुआ है जिन्हें "दो" कहते हैं। इनके अतिरिक्त दक्षिण कोरिया में 1 विशेष स्वशासी प्रान्त ("तेयुकब्येओल जाचिदो"), 6 महानगर ("ग्वांग्येओक सी") और 1 विशेष नगर ("तेयुकब्येओल सी") हैं। इन क्षेत्रों के अपने उपभाग हैं, जिनमें नगर ("सी"), मण्डल ("गुन"), ज़िले ("गू"), नगर ("एउप"), क़स्बे ("म्येओन"), मोहल्ले ("डोंग") और गाँव ("री") शामिल हैं।
दक्षिण कोरिया में प्रान्तीय और नगरीय स्तर पर क्षेत्रीय प्रशासन होता है -
महर्षि
भारतीय आर्य संस्कृति में ज्ञान और तप की उच्चतम सीमा पर पहुँच चुके व्यक्ति महर्षि कहलाते हैं। इससे ऊपर ऋषियों की एकमात्र कोटि ब्रह्मर्षि की मानी जाती हैं। इससे निचे वाली कोटि राजर्षि की मानी जाती हैं।
हम सभी मनुष्यो में तीन प्रकार के चक्षु होते है वह है ज्ञान चक्षु, दिव्य चक्षु और परम चक्षु । जिसका ज्ञान ज्ञान जाग्रत होता है उसे ऋषि कहते है, जिसका दिव्य चक्षु जाग्रत होता है उसे महर्षि कहते है एवं जिसका परम चक्षु भी जाग्रत हो जाता है उसे ब्रह्मर्षि कहते है ।ज्ञान चक्षु आंखो की पलकों के ऊपर दिखता है दिव्य चक्षु दोनों भौहों के मध्य होता है एवं परम चक्षु हमारी ललाट पर स्थित होता है ।
इसके अतरिक्त भारतवर्ष में अनेकों ऋषि,मुनि,महर्षि जैसे वाल्मीकि एवम् ब्रह्मऋषि हुए हैं। कई ब्रह्मऋषि स्वयं भगवान श्री राम कालीन हैं उन्होंने भगवान राम को ज्ञान एवम् रावण से लडने के लिए अस्त्र शास्त्र और शस्त्र प्रदान किए।
कारगिल हवाई अड्डा
कारगिल हवाई अड्डा (Kargil Airport) (کارگل کے ہوائی) कारगिल में एक हवाई अड्डा है जो सन २००३ में बना है। यह हवाई अड्डा कारगिल से ६ कि॰मी॰ और श्रीनगर से २१० कि॰मी॰ दूर है। यह जम्मू और कश्मीर में 4 प्रमुख हवाई अड्डों में से एक है।
राजस्थान में महिला शक्ति
राजस्थान में प्रथम-  - *प्रतिभा पाटील (पहली महिला राज्यपाल और फिर भारत की पहली महिला राष्ट्रपति) - *वसुंधरा राजे (पहली महिला मुख्यमंत्री)राजस्थान कि प्रथम महिला राज्य मानवाअधिकार अध्यझ - कान्ता भटनागर - *कमला बेनीवाल (पहली महिला मंत्री और बाद में उप-मुख्यमंत्री/ गुजरात की राज्यपाल | वर्तमान में मिजोरम की राज्यपाल   - * डॉ॰गिरिजा व्यास (राष्ट्रीय महिला आयोग की पहली राजस्थानी अध्यक्ष) - *सुमित्रा सिंह (प्रथम महिला विधानसभा अध्यक्ष)
- *यशोदा देवी (राजस्थान की पहली महिला विधायक)  - *नगेन्द्र बाला(देश की पहली जिला प्रमुख)  - *अरुणा राय (मेग्सेसे पुरस्कार विजेता पहली राजस्थानी महिला)  - *ओत्तिमा बोर्दिया (राजस्थान की पहली महिला जिला कलेक्टर)  - *कुशल सिंह (पहली महिला मुख्य सचिव)
- *कांता खतूरिया (राज्य महिला आयोग की पहली अध्यक्ष)
बगलिहार बाँध
बगलिहार बाँध भारत के जम्मू क्षेत्र के डोडा ज़िले में बनाया जा रहा है। यह जम्मू-श्रीनगर राष्ट्रीय राजमार्ग पर है और जम्मू से लगभग 150 किलोमीटर दूर बटौत शहर के पास है। नींव से इसकी ऊँचाई 144 मीटर और लंबाई 317 मीटर होगी। बगलिहार बाँध की जल धारण क्षमता एक करोड़ पचास लाख घन मीटर होगी। यह परियोजना साढ़े चार सौ मेगावाट बिजली का उत्पादन करने वाली है। बगलिहार बाँध से जो बिजली बनेगी उसे उत्तरी ग्रिड को दिया जाएगा. कुछ बिजली जम्मू-कश्मीर को भी दी जाएगी।